**#coronafree preporuke**

Dragi gosti,

dobrodošli u naš apartman/ vilu te u #coronafree destinaciju - Opatiju!

Odgovornim ponašanjem nastojimo sačuvati Vaše i naše zdravlje. Želimo Vam opušten odmor s dozom opreza i pridržavanje preporuka. Pomozite nam da ostanemo zdravi u našoj destinaciji!

**O COVID-19 infekciji**

Sve važne informacije možete pronaći na poveznici: koronavirus.hr

**Najvažniji telefonski broj je broj Vašeg domaćina: Vaše ime prezime i broj telefona**

**U svakom trenutku bit ćemo Vam na usluzi za sva Vaša pitanja i nedoumice.**

Ako primijetite da Vi ili bilo tko od članova Vaše grupe ima bilo kakve simptome COVID-a 19 odmah nas nazovite na gornji broj telefona. Mi ćemo kontaktirati liječnike i epidemiologe. U tom slučaju ljubazno Vas molimo da ostanete u svojoj smještajnoj jedinici.

Vjerujemo ipak da za takve pozive neće biti potrebe i da će Vaš odmor proteći bez poteškoća.

Za svaki slučaj, kao podsjetnik, u nastavku navodimo simptome COVID- 19 u usporedbi sa simptomima prehlade ili gripe.

**Simptomi Prehlada Gripa COVID-19**

KAŠALJ rijetko da suhi kašalj

KIHANJE često ponekad ne

VRUĆICA rijetko često da

GLAVOBOLJA rijetko da ponekad

SLABOST srednje da da

BOL U MIŠIĆIMA blago često da

CURENJE IZ NOSA umjereno ponekad rijetko

KRATAK DAH rijetko da da

GRLOBOLJA često ponekad ponekad

**Kojih mjera opreza se treba pridržavati u smještajnom objektu?**

**Socijalno distanciranje** – molimo Vas da održavate razmak od 1,5 metra između članova druge skupine gostiju i domaćina.

**Sukladno preporukama epidemiologa, pokušat ćemo ograničiti trajanje našeg susreta na 15 minuta, bez fizičkog kontakta.**

U našem domaćinstvu uvijek smo posebnu pažnju posvećivali čistoći i higijenskim standardima u našem objektu, a posebice za vrijeme ove epidemije.

Na ulazu u objekt, u zajedničkim prostorijama te u samom smještajnom objektu omogućili smo Vam korištenje dezinfekcijskih sredstava, papirnatih ručnika i sredstva za čišćenje.

**Molimo Vas da se pridržavate higijenskih standarda.**

Preporučujemo da često provjetravate prostorije u kojima boravite.

Molimo Vas da nas obavijestite o točnom vremenu odjave iz objekta.

**Koje mjere opreza možete poduzeti u destinaciji?**

Pridržavajte se aktualnih mjera socijalne distance i mjera samozaštite.

Ukoliko posjećujete muzeje i druge kulturne institucije, restorane i barove, te druge zatvorene prostore molimo Vas da slijedite mjere propisane na ulazu.

Iskoristite prirodu i kulturne čari Opatije u kojima možete uživati na otvorenom - aktivnosti poput šetnje, planinarenja, plivanja, vožnje biciklom.

Ako uživate u planinarenju, preporučamo da posjetite Park prirode Učka, uspinjući se na Vojak - najviši vrh Učke. Pogled s ovog vrha vrijedan je svakog napora! Učka i njezin zaštićeni park prirode idealni su za treking i planirarenje. Ukoliko se želite okušati u avanturizmu, ovo područje idealno je za brdski biciklizam.

Svjesni smo da je putovanje sloboda i opuštenost. Nadamo se da Vas ove preporuke neće spriječiti da uživate u spontanosti putovanja i otkrivanju čari Opatije.

Hvala Vam što nam pomažete u očuvanju naše i Vaše #coronafree destinacije!

*Želimo Vam nezaboravan odmor u našem domaćinstvu i u Opatiji.*

*Od ♥, domaćini!*